Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού (ΕΚ) αριθ. 70/2001 της Επιτροπής της 12ης Ιανουαρίου 2001 σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις

(2004/C 9/03)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XS 63/03

Κράτος μέλος: Ιταλία

Περιφέρεια: Veneto

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Ενίσχυση κεφαλαιοποίησης κοινοπραξιών δανείων

Νομική βάση: EEP 2000-2006

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 42810502 ευρώ

Μέγιστη ένταση ενίσχυσης: 15 % για μικρές επιχειρήσεις, 7,5 % για μεσαίου μεγέθους επιχειρήσεις

Ημερομηνία εφαρμογής: Μάιος 2003

Διάρκεια χορήγησης του καθεστώτος ή της μεμονωμένης ενίσχυσης: Μέχρι τα τέλη της περιόδου που καλύπτει το ενιαίο έγγραφο προγραμματισμού, δηλαδή 31 Δεκεμβρίου 2006

Στόχος της ενίσχυσης: Βελτίωση της πρόσβασης ΜΜΕ σε δάνεια σε περιοχές του Στόχου 2 και περιοχές προοδευτικής κατάργησης - Ενιαίο έγγραφο προγραμματισμού 2000-2006

Οικείοι οικονομικοί τομείς: - Μέρος C- Ορυχεία και λατομεία

- Μέρος D- Βιομηχανία

- Μέρος E- Ηλεκτρική ενέργεια, φυσικό αέριο και υδροδότηση

- Μέρος F- Δομικές κατασκευές

- Μέρος G- Χονδρικό και λιανικό εμπόριο, επισκευή αυτοκινήτων, μοτοσικλετών και προσωπικών και οικιακών ειδών

- Μέρος H- Ξενοδοχεία και εστιατόρια

- Μέρος I- Μεταφορές, αποθήκευση και επικοινωνία (εξαιρουμένου του τμήματος 64: Ταχυδρομεία και τηλεπικοινωνίες)

- Μέρος K- Ακίνητα, μίσθωση και επιχειρηματικές δραστηριότητες (μόνον για τα τμήματα 71: Μίσθωση μηχανημάτων και εξοπλισμού, 72: Ηλεκτρονικοί υπολογιστές και συναφείς δραστηριότητες, 73: Έρευνα και ανάπτυξη και 74: Άλλες επιχειρηματικές δραστηριότητες)

Επωνυμία και διεύθυνση της επιδοτούσας αρχής: Regione Veneto Palazzo Balbi Venezia

Άλλες πληροφορίες: Η περιοχή του Veneto επιχορηγεί φορείς εγγύησης δανείων, περιλαμβανομένων των κοινοπραξιών δανείων δευτέρου επιπέδου ή βαθμού, που είναι οργανωμένοι ως κοινοπραξίες, κοινοπρακτικές εταιρείες και συνεταιριστικές επιχειρήσεις και καταχωρημένοι ως ενδιάμεσοι χρηματοπιστωτικοί οργανισμοί βάσει της νομοθεσίας περί δανείων (άρθρο 106 του νομοθετικού διατάγματος 385 της 1ης Σεπτεμβρίου 1993).

Οι επιχορηγήσεις θα χρησιμοποιηθούν για τη σύσταση ή την ενίσχυση ταμείων κεφαλαίων κινδύνου για την παροχή εγγυήσεων με τελικούς αποδέκτες ΜΜΕ.

Όσον αφορά τη μέγιστη επιτρεπόμενη ένταση ενίσχυσης, οι τελικοί αποδέκτες μπορεί να επιλέξουν την εφαρμογή του κανονισμού απαλλαγής (ΕΚ) αριθ. 70/2001 ή των κανόνων για τις ενισχύσεις de minimis που θεσπίζει ο κανονισμός (ΕΚ) αριθ. 69/2001 της 12ης Ιανουαρίου 2001, που δημοσιεύθηκε στην Επίσημη Εφημερίδα των Ευρωπαϊκών Κοινοτήτων L 10 της 13ης Ιανουαρίου 2001

Αριθμός ενίσχυσης: XS 83/03

Κράτος μέλος: Ιταλία

Περιφέρεια: Τοσκάνη

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Ενίσχυση για επενδύσεις στην τεχνολογική, οργανωσιακή και εμπορική καινοτομία για την προστασία του περιβάλλοντος και την ασφάλεια στον τόπο απασχόλησης

Νομική βάση: Art. 11 L. 598/94 "Aiuti agli investimenti per l'innovazione tecnologica, organizzativa e commerciale, per la tutela ambientale e per la sicurezza sui luoghi di lavoro"

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 15000000 ευρώ

Μέγιστη ένταση ενίσχυσης: Η ένταση ενίσχυσης για μεμονωμένες επιχειρήσεις, εκφρασμένη σε ακαθάριστο ισοδύναμο επιχορήγησης (ΑΙΕ) δεν πρέπει να υπερβαίνει το 15 % του συνολικού επενδυτικού κόστους στην περίπτωση μικρών επιχειρήσεων και το 7,5 % στην περίπτωση επιχειρήσεων μεσαίου μεγέθους.

Όταν οι περιοχές που καλύπτονται από το καθεστώς ενισχύσεων είναι επιλέξιμες για απαλλαγή βάσει του άρθρου 87 παράγραφος 3 στοιχείο γ) της Συνθήκης, το ανώτατο όριο έντασης είναι 18 % ΑΙΕ για μικρές επιχειρήσεις και 14 % ΑΙΕ για μεσαίου μεγέθους επιχειρήσεις.

Στην περίπτωση υπηρεσιών συμβούλων, ωστόσο, η ενίσχυση δεν δύναται να υπερβαίνει το 50 % των συνολικών επιλέξιμων δαπανών

Ημερομηνία εφαρμογής: Ιούνιος 2003, όταν η Επιτροπή έλαβε την κοινοποίηση

Διάρκεια χορήγησης του καθεστώτος ή της μεμονωμένης ενίσχυσης: 2003-2006

Στόχος της ενίσχυσης: Υποστήριξη μικρομεσαίων βιομηχανικών και βιοτεχνικών επιχειρήσεων για την εκτέλεση ολοκληρωμένων επιχειρηματικών σχεδίων

Οικείοι οικονομικοί τομείς: Κωδικοί ISTAT (Στατιστική υπηρεσία της Ιταλίας) 1991

- Μέρος C- Ορυχεία και λατομεία

- Μέρος D- Βιομηχανία

- Μέρος E- Ηλεκτρική ενέργεια, φυσικό αέριο και υδροδότηση

- Μέρος F- Δομικές κατασκευές

- Τμήμα K 72- Ηλεκτρονικοί υπολογιστές και συναφείς δραστηριότητες

- Τμήμα K 73- Έρευνα και ανάπτυξη

- Τμήμα K 74- Άλλες επιχειρηματικές δραστηριότητες

- Τμήμα I 63- Συμπληρωματικές και επικουρικές μεταφορικές δραστηριότητες, αλλά εξαιρούνται οι δραστηριότητες ταξιδιωτικών πρακτορείων και επιχειρήσεων οργανωμένων ταξιδιών

Αποκλείονται επιχειρήσεις που ασχολούνται με την παραγωγή, επεξεργασία ή το μάρκετινγκ προϊόντων που περιλαμβάνονται στο παράρτημα Ι της Συνθήκης ΕΚ και επιχειρήσεις του τομέα της ναυπηγίας.

Οι αποδέκτριες επιχειρήσεις πρέπει να είναι υγιείς από χρηματοδοτική και οικονομική άποψη

Επωνυμία και διεύθυνση της επιδοτούσας αρχής: Regione Toscana Via di Novoli, 26 I - 50127 Firenze